**ZAPISNIK SEJE UPRAVNEGA ODBORA SZRM-SZD z dne 18. 5. 2022**

Lokacija: Ginekološka klinika, knjižnica, Šlajmerjeva 3, 1000 Ljubljana

Datum in trajanje: 18. 5. 2022 od 18:00 do 20:00

Prisotni: Eda Vrtačnik Bokal, Veljko Vlaisavljević, Andrej Vogler, Helena Ban Frangež, Vesna Šalamun, Milan Reljič, Vilma Kovač, Vida Gavrić Lovrec, Andreja Peterlin, Bojana Pinter, Nina Jančar, Borut Kovačič

**Dnevni red:**

1. Potrditev točk dnevnega reda.

2. Analiza volilnih rezultatov, prevzem funkcij in časovnica sej v letu 2022.

3. Plan izobraževanj in aktivnosti za leto 2022 in 2023.

4. Kadrovska problematika embriologov.

5. Formiranje skupine za pripravo smernic " Obravnavanje neplodnosti".

6. Razno.

**Ad 1:** Prof. Pinter predlaga, da se točka 3 spremeni v plan aktivnosti in izobraževanj. Prof. Bokal, predlaga, da pod točko razno dodamo tudi: Pregled statuta in vnos morebitnih popravkov do sklica naslednje seje. ZA: 12 glasov , proti: 0, vzdržan: 0.

**SKLEP 1: Soglasno je potrjen dnevni red z zgoraj omenjenimi popravki.**

**Ad 2:** Prof. Kovačič komentira rezultate volitev. Sekcija za genetiko: Marija Volk ni bila članica SZD v času volitev. Prof. Bokal predlaga, da jo upravni odbor potrdi, če se bo vključila v SZD. ZA: 12 glasov, proti: 0, vzdržan: 0 .

**SKLEP 2: Marija Volk je lahko predsednice sekcije za genetiko, če se bo vključila v SZD.**

Glede Sekcije za endokrinologijo sta pri volitvah dosegli enako število točk prof. Ksenija Geršak in doc. Vilma Kovač. Prof. Bokal predlaga, da se izvedejo ponovne volitve, saj sta obe kandidatki izpolnjevali pogoje v času volitev. Prof. Vlaisavljević meni, da bi bila Geršakova primerna, saj je podkovana s področja endokrinologije. Mnenja je, da je endokrinologija deficitarna v področju ginekologije. ZA: 7, proti: 3, 1 član v času odločanja ni bil prisoten.

**SKLEP 3: Volitve za vodjo Sekcije za endokrinologijo bomo ponovili v roku enega meseca. Po pošti bomo poslali volilne lističe s kuverto v kuverti.**

Časovnica sej. Prof. Reljič predlaga kombinacijo sej v živo in po spletu.

**SKLEP 4: Seje bodo predvidoma na 2 meseca, vsaj 2-krat na leto v živo (izmenično v Ljubljani in Mariboru), ostalo on-line. Po prejetem obvestilu za sestanek imajo vsi člani možnost predlagati točke dnevnega reda.**

**Ad 3:** Plan aktivnosti in izobraževanj:

Prof. Pinter pove, da ima Spominski sestanek akad. prof. dr. Lidije Andolšek-Jeras že dolgoletno tradicijo od njene pobude leta 2004. Vedno je bil organiziran zadnji petek v novembru. Sestanek je multidisciplinaren, ima renome in ga ginekologi vsako leto pričakujejo, zato si je treba prizadevati, da ga vsako leto izpeljemo. Sestanek je tudi izkaznica dela našega društva. ZA: 12, proti: 0, vzdržani: 0.

**SKLEP 5: Naslov teme za leto 2022: “Covid-19 in reproduktivno zdravje”. Za predsednika organizacijskega odbora je predlagan prof. Milan Reljič, za predsednico strokovnega odbora doc. Tanja Burnik Papler.**

Prof. Vlaisavljevič izpostavi dejstvo, da nimamo podatkov za posamezni OBMP center po vzoru kontrole kvalitete, ki jo je vzpostavil prof. Pajnter. Predstavniki centrov povejo, da te podatke imamo in jih lahko predstavimo na enem od prihodnjih Spominskih sestankov akad. prof. dr. Lidije Andolšek-Jeras.

Prof. Bokal predlaga, da bi imeli Kongres Reproduktivne medicine v prvi polovici 2024. Vključili bi teme vseh sekcij SZRM, vključno z embriologi, genetiki, menopavzo, kontracepcijo...

Prof. Reljič pove, da bodo organizirali delavnico iz andrologije v Mariboru oktobra 2022.

Doc. Ban Frangež in dr. Šalamun predlagata, da bi junija 2023 organizirali simpozij ob jubileju, 20. obletnice prve resekcije rektosigme pri goloboki endometriozi (prva je bila opravljena 2002).

Doc. Ban Frangež in doc. Jančar predlagata, da se v letu 2023 organizira dogodek ob 40. obletnici začetka postopkov ZTO v Ljubljani.

Prof. Kovačič pove, da bi organizirali tudi izobraževanje s področja embriologije.

ZA:12, proti:0 vzdržani: 0

**SKLEP 6: Potrdi se planirane aktivnosti:**

* **Podatki o kakovosti za posamezni OBMP center se predstavijo enem od prihodnjih Spominskih sestankov akad. prof. dr. Lidije Andolšek-Jeras.**
* **Kongres Reproduktivne medicine v prvi polovici 2024.**
* **Delavnica iz andrologije v Mariboru oktobra 2022.**
* **Simpozij ob jubileju 20. obletnice prve resekcije rektosigme pri goloboki endometriozi.**
* **Letu 2023 organizirati dogodek ob 40. obletnici začetka postopkov ZTO v Ljubljani.**
* **Izobraževanja s področja embriologije.**

Prof. Kovačič predlaga postavitev spletne strani združenja. Prof. Vlaisavljević pove, da je na SZD gospod Uroš, ki je zadolžen za urejanje spletnih strani. ZA:12, proti:0 vzdržani: 0

**SKLEP 7: Za vzpostavitev spletne strani SZRM sta zadolžena prof. Borut Kovačič in dr. Vesna Šalamun. Sredstva za oblikovanje se krijejo iz SZRM.**

Prof. Pinter seznani prisotne, da vsebine, ki niso zadostno definirane v statutu, v ESC urejajo s pravilniki in predlaga podoben pristop tudi za SZRM. ZA:12, proti:0 vzdržani: 0

**SKLEP 8: Prof. Pinter pripravi osnutek pravilnika o volitvah do konca leta 2022 in ga predstavi UO še pred skupščino. Naslednja skupščina bo predvidoma februarja 2023.**

**Ad 4:** Kadrovska problematika embriologov.

Prof. Bokal predlaga, da bi v organigram UKC Lj in UKC Mb umestiti večje število embriologov, skladno z veljavnimi standardi v svetu. Ugotavlja tudi, da so embriologi glede na plačne razrede ovrednoteni prenizko in je potrebno pregledati vse pravne podlage za možno izboljšanje nagrajevanja.

Doc. Gavrić Lovrec meni, da je potrebno urediti tudi možnost napredovanja za boljšo motivacijo.

Prof. Kovačič pove, da so embriologi pod okriljem zbornice za laboratorijsko medicino, kar ne ustreza, saj gre za medicinsko dejavnost (zdravljenje) in ne za diagnostiko. Kljub številnim naporom v preteklosti, tega področja niso uspeli urediti. Glasovanje o sklepih: ZA: 12, proti: 0 vzdržani: 0.

**SKLEP 9: Prof. Kovačič bo v treh tednih posredoval, kakšen je standard opravljenih IVF ciklusov na enega embriologa.**

**SKLEP 10: Potrebno je stopnjevati aktivnosti za ureditev specializacije iz medicinske embriologije. Ker postopke OBMP vodi zdravnik in gre za medicinsko dejavnost, se bo nadaljevalo urejanje preko SZD. V skupino se imenujejo: prof. Bokal, prof. Reljič, prof. Kovačič in dr. Štimpfel. V stik bodo stopili z genetiki, ki imajo specializacijo urejeno in se tudi izvaja.**

**Ad 5:** Skupina za pripravo Slovenskih priporočil za obravnavo neplodnosti. Po razpravljanju o smiselnosti in uporabnosti takšnih priporočil, je bila imenovana delovna skupina v sestavi: dr. Abdulkhalikova, doc. Jančar, dr. Kores Testen, doc. Knez, Lucija Nikolić dipl. m. s., Sonja Dobrovc, dipl. babica, ki bo poskušala oceniti dobrobit takšnih priporočil za Slovenijo.

**SKLEP 11: Predlog bodo pripravili dr. Abdulkhalikova, doc. Jančar, dr. Kores Testen, doc. Knez, Lucija Nikolić dipl. m.s. in Sonja Dobrovc, dipl. babica, ter ga predstavili UO do konca leta 2022.**

**Ad 6:**

Doc. Kovač bo kot blagajničarka pridobila na SZD navodila, kakšne so finančne poti in kako se lahko denar porablja.

Na naslednji skupščini bomo predlagali članarino v višini 10 EUR.

Tajnica bo pripravila tabelo s časovnico o rokih zadolžitev.

Kakršnikoli predlogi se pošljejo vsem članom UO.

**SKLEP 12: Naslednji sestanek bo septembra 2022. Prvo obvestilo bo poslano v prvem tednu septembra 2022.**

Zapisala:

doc. dr. Nina Jančar, dr. med, tajnica SZRM-SZD

Potrdila:

prof. dr. Eda Vrtačnik Bokal, dr. med.

predsednica SZRM-SZD